SUFOI INTERN JUNI 1998 


SUFOI Intern er et internt nyhedsbrev, der ifølge SUFOI's vedtægter udsendes ca. 
den 15. i hver måned til SUFOI's repræsentantskab. 

Redaktion: Per Andersen, 38 71 96 64. Mail: pandersen@idc.com 
Skandinavisk UFO Information, Postboks 6, 2820 Gentofte 


SUFOI HEADLINES ! 


SUFOI får kr. 76.000 af tipsmidlerne 
Fænomen oplyser skyerne over Ballerup 
Succes for skolekampagne 
Husk beholdningsopgørelsen 


SKRIV DIG DET BAG ØRET ! 


FAT PENNEN 

Husk følgende deadlines: Næste Intern: 10. juli 

UFO-Nyt nummer 3: 2. juli 


HUSK BEHOLDNINGSOPGØRELSEN - Af Per Andersen 

Hvert år er SUFOI nødt til at udarbejde en opgørelse over vore beholdninger af salgsma¬ 
terialer for at kunne udarbejde et regnskab. Eftersom disse materialer er spredt over en del 
forskellige rep.medlemmer, er det derfor nødvendigt for disse at lave en sådan opgørelse. 
Hvis der derfor er vedlagt et skema til dig, vil jeg bede dig gøre dit yderste for at lave 
denne beholdningsopgørelse rettidigt til mig. 


NYT OM OBSERVATIONER 


OBSERVATION FRA BALLERUP - Af Toke Haunstrup 

En observatør bosiddende i Ballerup (ved København) fortæller, at hun den 5. maj 
observerede et usædvanligt fænomen ved 4-tiden om natten. Hun havde netop været på 
toilet. Da hun træder ind i stuen, får hun gennem nogle store vinduer øge på et orange¬ 
gulligt lys, som bevæger sig i en horisontal bane fra højre mod venstre på den vestlige 
himmel. Lyset bevæger sig (i synsvinkel) ganske lavt over og parallelt med hustaget på 
nabohuset. Hele observationen varer kort tid. 

Fænomenet synes at oplyse undersiden af skyerne over dets øjeblikkelige position. 
Desuden synes det et kort øjeblik under observationen at udføre en underlig bevægelse. 
Rapportøren har dog vanskeligt ved at beskrive denne bevægelse nærmere end som et 
"underligt hop". 













Sagen er videregivet til SUFOIs nye rapportoptager Kent Rose (deltog i rapportoptagerkur- 
set i maj) og han har allerede været ude og interviewe observatøren i dennes hjem. Jeg 
deltog desuden ved rapportoptagelsen. Siden da har Kent været i kontakt med DMI og 
indhentet oplysninger om vejrforholdene og har fået bragt en efterlysning af vidner i den 
lokale Ballerup-Måløv avis. Det bliver spændende at høre nyt om denne sag - og jeg vil 
forsøge at overtale Kent til at skrive et lille indlæg om sagen og hans undersøgelser her til 
INTERN. 


NYE INITIALER PÅ OBSERVATIONSLISTEN - Af Toke Haunstrup 

På observationslisten for maj ses nogle initialerne på nogle nye rapportoptagere (KR og 
MLV). Begge deltog på forårets kursus i København. Forhåbentligt vil vi i den kommende 
tid se endnu flere nye initialer, efterhånden som de nye rapportoptagere får deres første 
sager. 

For at kaste lidt lys over hvem disse nye folk er, er nedenfor en oversigt over rapportopta¬ 
gerne og deres initialer: 

KR Kent Rose, Glostrup 

MLV Michael J. D. Linden-Vørnle, Hvidovre 

KB Kirsten Benn, Birkerød 

PL Peter Egemose Larsen, Odense 

TN Torben Toft Nielsen, Århus 

MI Martin Iversen, Brovst 

Aktivitetsniveauet omkring antallet af indberetninger om observationer ligger fortsat ret 
højt. Som det fremgår af observationslisten for maj, modtog vi denne måned sammenlagt 
25 indberetninger. 16 af disse gælder observationer gjort i selve maj. Dette ligger 
nogenlunde på niveau (måske en smule under) hvad vi har oplevet generelt i de sidste par 
år. 

Det er dog værd at bemærke, at andelen af sager modtaget via hjemmesiden (sager med 
betegnelsen "Homepage") er stort og faktisk udgør ca. 45% af henvendelserne. Det er 
derfor rimeligt at 'læse' observationslisten således: antallet af henvendelser via Alarm¬ 
centralen ligger relativt lavt i øjeblikket, men denne 'nedgang' er blevet kraftigt opvejet af 
antallet af henvendelser via hjemmesiden. 

Det interessante spørgsmål er jo så, om disse folk der henvender sig via hjemmesiden er 
personer, der tidligere ville have ringet til Alarmcentralen? Eller om det er 'nye' folk, som 
ikke tidligere ville have indberettet deres observation til SUFOI? Dette spørgsmål er det 
umuligt pt. at besvare. Personligt tror jeg dog, at vi via hjemmesiden faktisk får en del 
indberetninger fra folk, som ellers ikke ville have ringet til os. 




AKTIVITETER 


STØTTE FRA TIPS/LOTTOMIDLERNE - Af Toke Haunstrup 

Det er nu sikkert, at SUFOI får bevilget økonomisk støtte til udgivelsen af et hefte om 
naturlige himmelfænomener. Dette fremgår af et brev fra Undervisningsministeriet, hvor 
det oplyses, at SUFOI får overført 76.000 (det ansøgte beløb) til vores girokontonummer 
[pengene er indgået/PA]. 

Det er planen, at heftet skal være færdig til foråret næste år. Heftet skal have en størrelse 
på 24 A5-sider (halvdelen af disse i fire farver), som skal være delt på to hovedafsnit; et 
afsnit om fænomener set om natten hhv. dagen. 

Heftet skal udleveres til landets større folkeskolebiblioteker, relevante instanser (såsom 
planetariet, folkeobservatorier mv.), interesserede der henvender sig til SUFOI (observa¬ 
tører, skoleelever) samt SUFOIs medlemmer. Gruppen omkring udarbejdelsen af heftet 
består pt. af følgende: TB, PA, PN, Per Tybjerg Aldrich (Astronomisk Selskab) samt 
undertegnede. Desuden håber jeg, at vi kan trække på flere andre med råd og ideer. 


TIL LYKKE ! 

Fra resten af rep. skal der lyde et stort til lykke til Toke for et fantastisk godt stykke 
arbejde med at skaffe Tipsmidlerne. Det er et godt eksempel på gennemslagskraft for 
SUFOIs nye visioner. 


UFO-PROGRAM UNDER FORBEREDELSE - Ved Per Andersen 

Toke har i øjeblikket kontakt til en producent, Christian Betley, der ønsker at lave en 
dokumentarudsendelse om ufoer. Det er foreløbig en idé som han forsøger at sælge til en 
tv-station, men SUFOI skal hjælpe med blandt andet vidner. Det er vist ikke meningen, at 
SUFOI selv skal optræde så meget i udsendelsen, derimod har bagmanden kontakt til 
andre eksperter såsom Mikael Rothstein. 

Inden SUFOI bruger for mange ressourcer på at hjælpe Christian Betley har vi derfor bedt 
om en kontrakt og betaling for arbejde, og der står sagen i øjeblikket. I øjeblikket er 
producenten ude at rejse, så vi må se, hvad der sker når han vender tilbage. 


MERE MEDIE - Ved Per Andersen 

Efter en flot omtale af Ole's korncirkel-artikel i UFO-Nyt på bagsiden af Politiken, har 
TV2 Danmark, Fyn, henvendt sig til Ole for at lave et indslag med fremstilling af en 
komcirkel. De efterlyser derfor en lokal gårdejer, der vil lægge mark til, og hvor der også 
er mulighed for at filme. Indslaget laves formentlig i slutningen af juli (pga. ferie). 





GOD RESPONS FRA SKOLERNE - Ved Per Andersen 


I seneste Intern berettede vi om Kim's m.fl. initiativ over for skolerne. Det har givet pote, 
og så vidt jeg kan se har det allerede resulteret i salg for mindst kr. 3.000. 


NY DEBAT OM ROS WELL - Af Per Andersen 

Der løber i øjeblikket en ny debat på Internettet om nogle billeder, som fotografen James 
Bond Johnson tog i 1947 af det antaget materiale fra Roswell. Johnson mener nu på 
forstørrelser af disse billeder at kunne se de I-bjælker med hieroglyf-symboler, som og 
Jesse Marcel Sen. beskrev at have set. Andre, som Fund for UFO Research, har dog 
studeret fotografierne uden at kunne se disse symboler. Billederne ligner i stedet resterne 
af en vejrballon med pinde og folio-papir. 


NYT FRA ENGLAND - Af Per Andersen 

En af mine kontakter, psykologi-studerende Craig Roberts i Totton, har lavet en lille ufo¬ 
gruppe ved universitetet, som de kalder for TRUTH (Totton Researchers of Ufology 
Theory and History). Meget af deres fokus er de psykologiske aspekter ved ufoerne, og et 
par af deres projekter er: Afdække den underbevidste opfattelse og billede af ufonauter ved 
at lade en række børn tegne billeder af "rumfolk". Undersøgelse af teorien om "Tectonic 
Strain Theory" (Persingers teori). Vi har aftalt at udveksle resultater og erfaringer inden 
for det psyko-sociologiske område. 


AVISUDKLIP STADIG SØGER HJEM - Ved Per Andersen 

Som tidligere omtalt ønsker Niels Krag at finde et nyt hjem til foreningens samling af 
avisudklip. Jeg har derfor undersøgt, hvor meget det fylder, og Niels har oplyst cirka 2 
hyldemeter. Dette er jo ret begrænset, så jeg håber at en person i rep. helt frivilligt melder 
sig som ny vært. Der følger lidt arbejde med, der går ud på løbende at opklæbe nye udklip 
(samt dem, der er indkommet de senere år). Henvendelse til PA. 


NYT OM PERSONER 


EMAIL ADRESSER 


Der vil fremover være en liste her over rep. s email-adresser. Send venligst din til PA. 


Per Andersen 
Lars H. Andersen 
Kim Møller Hansen 
Toke Hau nstrup 
Ole Henningsen 
Michael Linden-Vømle 
Per Nielsen 
Peter Nørgaard 
Henrik Klinge 


pandersen@idc.com 
lha@post6.tele.dk 
box7151 @post3. tele. dk 
c948120@student. dtu. dk 
oleh@postl.tele.dk 
mykal@dsri.dk 
pmn@image.dk 
p-noergaard@jyskebank. dk 
hkp@geus.dk 





INDBERETNINGER GENNEM PERIODEN 1/5 


31/5 1998 : 



Homepage = email modtaget via SUFOIs Homepage 
AC/XX = Modtaget via AC af AC-passer XX 

INDBERETNINGER GENNEM PERIODEN 1/5 


31/5 1998 : 


STATUSKODER : 

A = Alarm modtaget 

B = Meddelelse modtaget (fra observatør/rep-medlem eller andre) 

C = Videregivet til (efterfulgt af dennes initialer - f.eks. C/PN) 

D = Observatør kontaktet (tlf., brev, personlig henvendelse) 

E = Skemaer afsendt til observatør 
F = Skemaer modtaget fra observatør 

G = Rapport optaget (evt. inkl. undersøgelser på observationssted) 

H = Rapport afsendt til Rapportcentral (kan være tlf.seddel/skema el. andet). 


En statuskode efterfulgt af en skråstreg og en rapportoptagers initialer 
(f.eks. E/TB) angiver sagens aktuelle status og den ansvarlige 
rapportoptager. 



UFO-Nyt 

Vejledning til forfattere 

Redaktionen modtager gerne artikler til UFO-Nyt. Send først et brev eller 
e-mail og fortæl, hvad du har lyst til at skrive om, så du ikke bruger tid 
på en helt færdig artikel, som måske ikke kan anvendes. Da bladet udgives 
af en forening med begrænsede ressourcer, kan vi ikke udbetale honorarer 
for offentliggjorte artikler. 

Diskette- og filformater: 

Manus skal afleveres på en DOS-formateret 3.5" diskette med tekst i ASCII- 
format eller WordPerfect 5.1 DOS filformat. 

Sammen med disketten vedlægger du en udskrift af artiklen. Her 
markeres, hvor illustrationerne skal indsættes og andre ønsker vedr. layout 
som fx kursiv/fed skrift. 

Sådan skrives teksten ind: 

Følgende retningslinjer skal overholdes: 

* linjeafstand 1 

* orddeling skal være slået fra 

* fast forkant (aldrig lige højremargen!) 

* linjeskift ved nyt afsnit 

* undgå enkeltord eller hele passager skrevet med STORE bogstaver 

* brug 12 pkt. courier som skrifttype 

Lad være med at bruge en masse skrifttyper, kursiv/fed skrift, spalter og 
andet fancy tekstsjov. Det skal alligevel fjernes, inden vi kan bruge 
teksten - så teksten skal være så "ren" som muligt! 

Billedmateriale: 

Hvis du ønsker, at din artikel skal præsenteres flot med illustrationer, 
bedes du vedlægge dem sammen med udskriften og helst så originale som 
muligt, fx i form af papiraftryk, bøger eller tidsskrifter. En fotokopi af 
en tegning kan i nødstilfælde bruges, men fotokopier af fotos anvendes 
ikke. Dog kan kopier lavet på en farvekopimaskine anvendes. 

Husk at overholde en evt. ophavsret til billedmaterialet! Alle 
tilsendte illustrationer returneres efter brug. 

Hvis der skal laves nytegninger/rentegninger, bedes du sende en 
skitse eller et godt forlæg senest 14 dage før deadline, så tegneren kan nå 
at realisere ideerne. 

Deadlines for UFO-Nyt 1998: 

Den 2. juli for stof til nr. 3, som udkommer medio august. Den 2. oktober 
for stof til nr. 4, som udkommer medio november. 

Manus sendes til: 

UFO-Nyts redaktion, Kim Møller Hansen, Eilekiersvej 14, Benløse, 4100 
Ringsted. 

Spørgsmål vedr. denne vejledning kan sendes på e-mail: 
box7151@post3.tele.dk 

Husk, din artikel er først helt færdig, når den også er læst af UFO-Nyts 
læsere! Så tænk på læseren. Begynd interessevækkende - gerne med 3-5 linjer 
tekst i en manchet. Gå direkte til sagen, inddel i overskuelige afsnit med 
overskrifter, og find illustrationer der skaber nysgerrighed og giver 
klarhed. 

God arbejdslyst! 

Kim Møller Hansen 
Benløse, den 7.6.98 




Kære ven 

Jeg er i gang med at planlægge næste nummer af UFO-Vision, som skal udkomme 
i foråret 99 - gerne før. 

Jeg håber, at du har lyst til at skrive lidt til UFO-Vision - en længere artikel eller 
en boganmeldelse. 

Deadline for aflevering af stof til UFO-Vision nr. 7 er: 

Lørdag den 26. september 1998. 


Al tekst bedes afleveret på diskette i Wordperfect 5.1 format (DOS og ikke 
windows-format!). 


De bedste hilsder 


Kim Møller Hansen 
Benløse, den 15.6.98 







